9 may – “Xotira va qadrlash” kuni munosabati bilan “E-yoshlar.uz” loyihasining tashabbuskor talaba-yoshlari tomonidan maxsus internet aksiyasi tashkil etildi.  Aktsiyaning asosiy maqsadi Ikkinchi jahon urushi qatnashchilari, mehnat fahriylari va aholining keksa vakillari holidan xabar olishdan iborat. Aktsiya doirasida “video estafeta” ham tashkil etilgan.O‘zbekiston xalq artistlari Ozodbek Nazarbekov, Gulsanam Mamazoitova hamda boshqa san’atkorlar ushbu aksiyada ishtirok etib, urush faxriylari hamda keksalar holidan xabar olishgan. Shu bilan birga estafetaning davomini o‘z hamkasblariga topshirishgan.